ศาล รธน.นัดวินิจฉัย “ประยุทธ์” 18 ก.ย.นี้ ตรวจสอบคุณสมบัติต้องห้ามนั่งนายกฯ
ศาล รธน.นัดวินิจฉัย "ประยุทธ์" 18 ก.ย.นี้ ตรวจสอบคุณสมบัติต้องห้ามนั่งนายกฯ 
ศาล รธน.นัดวินิจฉัย "ประยุทธ์" 18 ก.ย.นี้ ตรวจสอบคุณสมบัติต้องห้ามนั่งนายกฯ
27 ส.ค. 2562

ผู้สื่อข่าวรายงานว่า ศาลรัฐธรรมนูญ นัดอ่านคำวินิจฉัยกรณีประธานสภาผู้แทนราษฎรส่งคำร้องขอให้ศาลรัฐธรรมนูญวินิจฉัยว่า ความเป็นรัฐมนตรีของ พล.อ.ประยุทธ์ จันทร์โอชา นายกรัฐมนตรี สิ้นสุดลงเฉพาะตัวตามรัฐธรรมนูญ มาตรา 170 วรรคหนึ่ง (4) ตามรัฐธรรมนูญ ประกอบมาตรา 160 (6) และมาตรา 98 (15) หรือไม่
สืบเนื่องจากสมาชิกสภาผู้แทนราษฎร 110 คน ซึ่งเป็นจำนวนไม่น้อยกว่า 1 ใน 10 ของจำนวนสมาชิกทั้งหมดเข้าชื่อส่งคำร้องถึงประธานสภาฯ ให้เสนอศาลรัฐธรรมนูญวินิจฉัยความเป็นรัฐมนตรีของ พล.อ.ประยุทธ์ เนื่องจากเป็นบุคคลที่มีลักษณะต้องห้ามในการดำรงตำแหน่งรัฐมนตรี กรณีที่พรรคพลังประชารัฐเสนอชื่อ พล.อ.ประยุทธ์ ให้เป็นนายกรัฐมนตรี ทั้งๆ ที่ยังดำรงตำแหน่งเป็นนายกรัฐมนตรีและหัวหน้าคณะรักษาความสงบแห่งชาติ (คสช.) ซึ่งถือเป็นเจ้าหน้าที่รัฐ โดยศาลรัฐธรรมนูญรับเรื่องไว้พิจารณาวินิจฉัยเมื่อวันที่ 19 ก.ค.62
โดยวันนี้ศาลรัฐธรรมนูญได้อภิปรายเพื่อนำไปสู่การวินิจฉัยแล้วเห็นว่า ประเด็นแห่งคดีตามคำร้องนี้เป็นปัญหาข้อกฎหมายจึงไม่ทำการไต่สวนตามพระราชบัญญัติประกอบรัฐธรรมนูญว่าด้วยวิธีพิจารณาของศาลรัฐธรรมนูญ พ.ศ.2561 มาตรา 59 วรรคหนึ่ง และนัดอ่านคำวินินจฉัยให้คู่กรณีฟังในวันที่ 18 ก.ย.62 เวลา 14.00 น.